Vrou beplan glo moord op man | Maroela Media
Vrou beplan glo moord op man
ŉ Vrou en twee vermeende huurmoordenaars is in hegtenis geneem op aanklag van moord en poging tot moord.
Maj. Thulani Zwane, woordvoerder van die polisie, het gesê Zakithi Nsibande (43), Sibusiso Thuzi (40) en Zamani Mkhize (38), het Donderdag in die Mtunzini-distrikshof in KwaZulu-Natal verskyn. Die saak is tot 7 Desember uitgestel, wanneer hulle om borgtog sal aansoek doen.
Die inhegtenisnemings volg nadat Sipho Nsibande (53) en ŉ vroulike slagoffer, wat op 14 Augustus 2014 in ŉ motor in Nsingweni buite Mtunzini gesit het, deur gewapende verdagtes genader is, wat op die motor losgebrand het. Nsibande is doodgeskiet en die vrou is ernstig gewond.
ŉ Saak van moord en poging tot moord is by die Mtunzini-polisiestasie aanhangig gemaak vir ondersoek. Die verdagtes is op 24 November in hegtenis geneem. Zakithi is die oorledene se vrou. Mkhize is in besit gevind van ŉ ongelisensieerde vuurwapen.
Plan vir ‘kruising van dood’
Duisende leerders moet weer vraestel skryf